Yang Mulia **Raja Farah binti Raja Aziz** (lahir 5 Julai 1988) merupakan seorang pelakon, model dan pengacara Malaysia.

Di kenali menerusi iklan TV sejak umur 13 tahun lagi. Komersial TV pertamanya Beras Floral. Wajah eksotik miliknya itu menjadi pilihan syarikat pengiklanan apabila berpeluang menjayakan puluhan iklan komersial TV, antaranya ialah *Vanilla Coke*, *Eveready*, *Johnson & Johnson*, Celcom dan *F&N Orange*.

Mula menceburi lakonan pada 2003 menerusi sitkom Ah-Ha bersama Harith Iskander dan Afdlin Shauki. Farah turut mencuba bakatnya sebagai pengacara TV dan berpeluang mengendalikan program *MangoTV*, *Game Time*, *VoiceOut* dan Suara Emas Bintang RTM 2007.

Pada tahun 2010 beliau telah menerima nominasi untuk kategori Pelakon Pembantu Wanita Terbaik (FFM) menerusi lakonan mantapnya sebagai gadis sosialis dalam filem "Haq" di Festival Filem Malaysia ke-23.

Kehidupan awal
--------------

Beliau di lahirkan pada 5 Julai 1988 di Kuala Lumpur, Malaysia dan merupakan anak ketiga dari empat beradik. Beliau berasal dari susur galur kerabat Raja Jembal dari Kelantan. 

Farah mendapat pendidikan terakhirnya di Sekolah Menengah Kebangsaan, Seksyen 18, Shah Alam, Selangor.

Kehidupan peribadi
------------------

Farah telah bernikah dengan Megat Bashirun Qhuyum Zakaria pada tahun 2010 namun perkahwinan mereka tidak kekal lama. Akhirnya pada Mei 2015, Farah sah bercerai talak satu dengan suami beliau. Mereka tidak mempunyai zuriat sepanjang hasil perkahwinan mereka. 

Pada 6 September 2015, Farah sah bergelar isteri kepada ahli perniagaan, Iskandar Ismail dengan sekali lafaz. Beliau turut menerima mas kahwin berupa tiga dinar emas serta lima dulang hantaran daripada pihak lelaki. Majlis pernikahan pasangan berkenaan diadakan secara sederhana di Masjid Ampuan Jemaah, di sini dengan dihadiri oleh keluarga kedua-dua belah pihak. Pasangan itu dinikahkan oleh bapa pengantin perempuan Raja Aziz Raja Ngah dengan disaksikan oleh Pendaftar Pernikahan, Penceraian dan Rujuk, Muhammad Ariffin Mohd Dalhal. Mereka sebelum ini telah bertunang pada 9 Ogos 2015.  

Raja Farah selamat melahirkan bayi lelaki pada pukul 3.55 pagi, Rabu 10 Ogos 2016. Berita gembira ini diberitahu menerusi Instagram miliknya memaklumkan bayi seberat 3.16 kilogram itu dilahirkan secara normal dan diberi nama Imran Iskandar.

Filemografi
-----------

### Filem

| Tahun | Tajuk | Watak | Catatan |
| --- | --- | --- | --- |
| 2005 | *Senario XX* | Tetamu Jemputan | Filem pertama, pelakon tambahan |
| *Salon* | Luna |  |
| 2007 | *Anak Halal* | Milya |  |
| 2008 | *Apa Kata Hati* | Elly |  |
| 2009 | *Maut* | Baby |  |
| 2010 | *Lagenda Budak Setan* | Suzana |  |
| *Aku Masih Dara* | Sofea |  |
| 2011 | *Haq* | Aina |  |
| 2023 | *Syaitan Munafik* |  |  |
|

### Drama

| Tahun | Tajuk | Watak | Saluran TV | Catatan |
| --- | --- | --- | --- | --- |
| 2005–2007 | *Impian Illyana* | Anita | TV3 | Drama pertama |
| 2006 | *Misi XX-Ray* | Marini |  |
| 2007 | *Durrani* | Durrani | Astro Ria |  |
| *Cinta Medik* |  | TV9 |  |
| 2008–2009 | *Mertua Vs Menantu* |  | Astro Prima |  |
| 2010 | *Na O Mei* | Arina | TV3 |  |
| *Manjalara* | Kiki |  |
| *Tipah Vavavoom* | Maya |  |
| 2008 | *Gadis Dari Bintang* | Nur | Astro Ria |  |
| 2009 | *Kau & Aku* | Farah |  |
| *Segalanya Ku Terima* | Amira | TV3 |  |
| 2010 | *Kau & Aku 2* | Farah | Astro Ria |  |
| 2013 | *Firdausi Cinta* | Ros | TV1 |  |
| 2014 | *Kifarah* (Musim 2) | Effa | TV3 | Episod: "Al-Amin" |
|

### Telefilem

| Tahun | Tajuk | Watak | Saluran TV |
| --- | --- | --- | --- |
| 2007 | *Sangga Saadah* | Farhani | TV3 |
| 2011 | *Pelamin Di Pusara* | Suraya | TV1 |
| 2014 | *Seindah Maharku* |  | TV AlHijrah |
| 2015 | *Sesejuk Coconut Shake* |  | TV1 |
| 2016 | *Hati Yang Musafir* | Safinah |
|

### Televisyen

| Tahun | Tajuk | Peranan | Saluran TV | Catatan |
| --- | --- | --- | --- | --- |
| 2003 | *Ah-Ha* |  | TV3 | Pelakon undangan |
| 2007 | *MangoTV* | Pengacara |  |  |
| *Game Time* |  |  |
| *VoiceOut* |  |  |
| *Suara Emas Bintang RTM* | TV2 |  |
| 2013 | *Rasa Halal Antarabangsa* (Musim 2) | Astro Oasis | bersama Akhtar Sahari |
| 2017–2021 | *Assalammualaikum* | TV AlHijrah |  |
| 2024 | *Karpet Merah Malam Anugerah KNKV Viral Award 2024* | TV2 | mengacara bersama Ryan Deedat |

### Iklan

| Tajuk |
| --- |
| *Vanilla Coke* |
| *Eveready* |
| *Johnson & Johnson* |
| Celcom |
| *F&N Orange* |

Rujukan
-------

1. ↑   FERIDE HIKMET ATAK (10 Ogos 2015).
 Usaha Rujuk Gagal, Bekas Suami Terkejut Raja Farah Bakal Kahwin. mStar
2. ↑   7 September 2015, ditulis oleh Kemalia Othman. Raja Farah Rahsiakan Identiti Suami Masa Bertunang Bersebab - Hiburan. mStar
3. ↑   6 September 2015, ditulis oleh Kemalia Othman. Raja Farah Selamat Bergelar Isteri Ahli Perniagaan - Hiburan. mStar
4. ↑   10 Ogos 2016 oleh MOHD AL QAYUM AZIZI. Raja Farah Selamat Bersalin Bayi Lelaki - Hiburan. mStar
5. ↑   25 september 2016 oleh Zaidi Mohamad. Raja Farah belum sedia kongsi wajah anak sulung. Bharian

Pautan luar
-----------

* Raja Farah di Pangkalan Data Filem Internet (IMDb)
* Raja Farah di Facebook
* Raja Farah di Twitter
* Raja Farah di Instagram